Un copil de un an și jumătate, vaccinat cu ROR, a murit de rujeolă. Aproape 800 de noi îmbolnăviri în ultima săptămână
791 de cazuri noi de rujeolă s-au înregistrat în ultima săptămână în România, iar un băiețel de un an și jumătate din județul Constanța, fără comorbidități cunoscute și vaccinat cu o doză de vaccin ROR, a murit, arată datele Institutului Național de Sănătate Publică. Este al 17-lea deces provocat de rujeolă în România de la declararea epidemiei, în decembrie anul trecut.